‘અતુલ્ય, લગભગ નિશાની જ વયની એક અન્ય છોકરી ધારી લો. દાખલા તરીકે તેનું નામ છે ઉષા...’ ઊંડો શ્વાસ લઈ નીમાએ કહેવા માંડ્યું, ‘ઉષા નાનપણથી હેલ્થમાં નબળી. સતત માંદી રહે. મુંબઈની દરેક હૉસ્પિટલ, પ્રત્યેક પીર-ફકીરની મુલાકાતે ફરી વળેલાં મા-બાપને છેવટે બ્રીચ કૅન્ડીના પીડિયાટિશ્યને સલાહ આપી - આ કેસ બાળરોગ નિષ્ણાત નહીં, નીવડેલો હાર્ટ સ્પેશ્યલિસ્ટ જ સંભાળી શકે એમ છે. આટલું સાંભળતાં જ માએ ઠૂઠવો મૂક્યો. પિતા ભાંગી પડ્યા. આજથી લગભગ દસ-બાર વરસ પહેલાંની આ વાત.’